turjo4nis/wikipedia-bn-dump-20250701 huggingface dataset:
মতিউল ইসলাম

মতিউল ইসলাম (৫ নভেম্বর ১৯১৫ - ২৯ অক্টোবর ১৯৮৪) ব্রাহ্মণবাড়িয়া জেলার নাসিরনগর উপজেলার গুণিয়াউকে জন্মগ্রহণ করেন। দ্বিতীয় মহাযুদ্ধের সময় ব্রিটিশ সৈন্যবাহিনীতে যোগদান করেন। চল্লিশের দশকে কলকাতার কবি হিসেবে আত্মপ্রকাশ করে ফরিয়াদ ও অন্যান্য কবিতার জন্য খ্যাতি লাভ করেন। সেসময় ও তার অব্যবহিত পরবর্তী কালে তিনি অনেকগুলি কাব্য প্রকাশ করেন। তারপর বহু বছর কাব্য সাধনায় ছেদ পড়ে। নারী ও প্রকৃতির নানা বৈচিত্র্য তার কাব্যের বিষয়ীভূত হয়েছে। ব্যঙ্গাত্মক কিছু কবিতাও লিখেছেন তিনি। তার কবিমন প্রধানত রোমান্টিকতা-লালিত। তার উল্লেখযোগ্য কাব্যঃ মাটির কন্যা (১৩৫৪ বঙ্গাব্দ), পুষ্পবীথি (১৯৬০), সপ্তকন্যা (১৯৫৭), প্রিয়া ও পৃথিবী (১৩৬২ বঙ্গাব্দ), দিবা ও রাত্রি (১৩৫৮ বঙ্গাব্দ) প্রভৃতি। তিনি কবিতার জন্য বাংলা একাডেমি পুরস্কার লাভ করেন ১৯৭৬ সালে। ১৯৮৪ সনের ২৯শে অক্টোবর সকালে ব্রাহ্মণবাড়িয়া শহরে অবস্থিত নিজ বাসভবন "কবিতা ভবন" এ তিনি শেষ নিঃশ্বাস ত্যাগ করেন।

তথ্যসূত্র 

১৯১৪-এ জন্ম
১৯৮৪-এ মৃত্যু
ব্রাহ্মণবাড়িয়া জেলার ব্যক্তি
বাঙালি কবি
বাংলাদেশী সাহিত্যিক
বাংলাদেশী কবি
কবিতায় বাংলা একাডেমি সাহিত্য পুরস্কার বিজয়ী
বাঙালি লেখক
মহীউদ্দিন

মহীউদ্দিন (জানুয়ারি, ১৯০৬ - ১২ ফেব্রুয়ারি, ১৯৭৫) বিংশ শতাব্দীর একজন সাম্যবাদী ধারার কবি। নির্যাতিত, বুভুক্ষু ও দারিদ্র পীড়িত মানুষের মুক্তির বাণী তার কবিতায় স্বতঃস্ফূর্তভাবে প্রকাশিত। বঞ্চিত ও শোষিত জনগণকে বৈপ্লবিক চিন্তাধারায় উদ্বুদ্ধ করাই ছিল তার সাহিত্য সাধনার মূল লক্ষ্য। তার 'কামিনীকাঞ্চন' উপন্যাস এবং 'অন্ন চাই, আলো চাই' পত্রিকা রাষ্ট্রদ্রোহিতার অভিযোগে পাকিস্তান সরকার কর্তৃক বাজেয়াপ্ত হয়। তিনি কাজী নজরুল ইসলামের মতাদর্শের অনুসারী কবি হিসেবে পরিচিত ছিলেন। সাহিত্যকর্মের জন্য ১৯৬২ সালে প্রেসিডেন্টের 'প্রাইড অব পারফরমেন্স' পুরস্কার লাভ করেন। স্বাধীনতা পূর্বকালে তিনি শ্রমিক আন্দোলনের সঙ্গে যুক্ত ছিলেন।

জন্ম ও শৈশব শিক্ষাজীবন 
ঢাকা জেলার দোহার উপজেলার খালপাড়া গ্রামে জন্মগ্রহণ করেন। গ্রামের পাঠশালায় দ্বিতীয় শ্রেণি পর্যন্ত অধ্যয়ন। আট বছর বয়সে পিতার মৃত্যু ঘটলে জীবিকা অর্জনের জন্য কলকাতায় গমন করেন ১৯১৪ সালে।

কর্মজীবন 
কর্মজীবন শুরু হয় মির্জাপুরের এক পুস্তক বাঁধাই কারখানায়। অতপর কম্পোজ ও প্রুফ রিডিং শিখে বিভিন্ন প্রেসে কর্ম সম্পাদনা করেন। নিজ চেষ্টায় ইংরেজি ও বাংলায় দক্ষতা অর্জন। দেশের রাজনৈতিক কর্মকাণ্ডে যুক্ত হন। ১৯২০-২২ সালে অসহযোগ আন্দোলনে যোগদান। ১৯২৫ সালে প্রখ্যাত কমিউনিস্ট নেতা কমরেড মুজফ্‌ফর আহ্‌মেদের সান্নিধ্যে এসে সাম্যবাদে দীক্ষা গ্রহণ। ১৯২৮ সালে খিদিরপুর জাহাজি শ্রমিকদের আন্দোলনে যোগদান। মাসিক 'জাহাজি' (১৯২৮) ও সাপ্তাহিক 'নাবিক' পত্রিকা সম্পাদনা। ১৯৩৬ সালে ইন্ডিয়ান কোয়ার্টার্স মাস্টার্স ইউনিয়নের সেক্রেটারি নির্বাচিত। ১৯৪০ সালে তৎকর্তৃক ইন্ডিয়ান সেলার্স ইউনিয়ন গঠন এবং বেঙ্গল ট্রেড ইউনিয়ন কংগ্রেসের সহ-সভাপতি নির্বাচিত। পাকিস্তান প্রতিষ্ঠার পর কলকাতা ত্যাগ করে ঢাকায় আগমন এবং স্থায়ীভাবে বাস। মাসিক 'অন্ন চাই, আলো চাই' (১৯৪৯) পত্রিকা প্রকাশ ও সম্পাদনা। ইস্ট পাকিস্তান ফেডারেশন অব লেবারের রিসার্চ অফিসার ছিলেন ১৯৫৪-৫৭ সালে। এ প্রতিষ্ঠানের প্রতিনিধি হিসেবে ১৯৫৬-এর জুন মাসে অক্সফোর্ডের খ্রিস্টচার্চ কলেজে অনুষ্ঠিত 'Study Conference on Human Performance' সম্মেলনে যোগদান। আদমজী জুট ওয়ার্কার্স ইউনিয়নের ভাইস-প্রেসিডেন্ট ছিলেন ১৯৫৪-৫৫ সালে।

গ্রন্থসমূহ 
তাঁর লিখিত কবিতার বইগুলো হচ্ছেঃ 
 পথের গান (১৯৩৬), 
 স্বপ্ন সংঘাত যুদ্ধ ও বিপ্লব (১৯৪২), 
 অন্ধকারে ষড়যন্ত্র (১৯৪২), 
 এলো বিপ্লব (১৯৪২),
 দিগন্তের পথে একা (১৯৬০), 
 গরীবের পাঁচালী (১৯৬২)।
তার লিখিত উপন্যাস হচ্ছে নতুন সূর্য, আলোর পিপাসা ও দুর্ভিক্ষ। নিরুদ্দেশের যাত্রী (১৯৫৩) তার গল্পসংকলন। রক্তাক্ত পৃথিবী (১৯৪২) নাটক। তার অনূদিত গ্রন্থ হচ্ছে প্রাচীন বিজ্ঞানের ইতিহাস (১৯৭০), জরথুস্ত্র বললেন (১৯৭২), আধুনিক জগৎ ও মানবজ্ঞান (১৯৭৩), বিবর্তন (১৯৭৫) প্রভৃতি। Under The Shadow of an Anarchic World (1942), The Word (1965), The Poem of The Padma and the Prose of The Thems তার ইংরেজি কাব্যগ্রন্থ।

তথ্যসূত্র

১৯০৬-এ জন্ম
১৯৭৫-এ মৃত্যু
বাঙালি কবি
বাংলাদেশী কবি
বাংলাদেশী পুরুষ লেখক
বাংলাদেশী মার্ক্সবাদী
ঢাকা জেলার ব্যক্তি
গুগল নিউজ

গুগল নিউজ, গুগল ইনকর্পোরেটেড দ্বারা উপলব্ধ এবং পরিচালিত একটি নিউজ অ্যাগ্রিগেটর যা হাজার হাজার খবর অথবা নিউজ বিভিন্ন পাবলিকেশনসের থেকে নিয়ে প্রতি মুহূর্তে হালনাগাদ করে একটি নির্দিষ্ট অ্যালগরিদম অনুসারে।

২০০২ এর সেপ্টেম্বর থেকে এটি চালু হয় এবং এটি বিটা টেস্ট এর জন্য জানুয়ারি ২০০৬ সাল অবধি ফেলে রাখা হয়। এটির প্রথম ধারণা দিয়েছিলেন কৃষ্ণ ভরত।

তথ্যসূত্র

বহিঃসংযোগ 
 

গুগল পরিষেবা
গুগল সফটওয়্যার
২০০২-এ প্রতিষ্ঠিত ইন্টারনেট সম্পত্তি
গুগল অনুসন্ধান
মন্টি পানেসর

মধুসুদন সিং পানেসর, নামে পরিচিত মন্টি পানেসর (জন্ম: ২৫ এপ্রিল ১৯৮২) হলেন একজন ইংরেজ আন্তর্জাতিক ক্রিকেটার যিনি বর্তমানে এসেক্স কাউন্টি ক্রিকেট ক্লাব দলে হয়ে খেলছেন। একজন বা-হাতি অর্থডক্স স্পিন বোলার হিসেবে পানেসার নাগপুরে ভারতের বিরুদ্ধে ২০০৬ সালে টেস্ট ক্রিকেট এবং ২০০৭ সালে ইংল্যান্ডের হয়ে ওয়ানডে ক্রিকেটে আত্মপ্রকাশ করেন। ইংরেজি কাউন্টি ক্রিকেট দলে তিনি ২০০৯ সাল পর্যন্ত নর্থামশায়ার দলের হয়ে খেলেছেন। এছাড়াও তিনি দক্ষিণ আফ্রিকার লায়ন্স দলের হয়ে খেলেন।

পানেসার ভারতীয় পিতামাতার ঘরে লুটনে জন্মগ্রহণ করেন। তিনি টেস্ট ক্রিকেটে ভারত ছাড়া অন্য কোন দেশের প্রথম শিখ ক্রিকেট খেলোয়াড় হিসেবে প্রতিনিধিত্ব করেন। খেলার এবং প্রশিক্ষণের সময় তিনি একটি কালো পটকা (সম্পূর্ণ শিখ পাগড়ি, একটি ছোট সংস্করণ) পরেন।.

ব্যক্তিগত জীবন
পানেসর ইংল্যান্ড এবং পাঞ্জাব উভয় ক্ষেত্রেই পরিবার থেকে সহায়ক ভূমিকা পেয়েছেন। তার বাবা ১৯৭০ সালের দিকে ভারত থেকে ইংল্যান্ডে চলে আসেন। তার পিতা পরমজিত সিং পানেসার ১৯৭৯ সালে ইংল্যান্ডে একজন নির্মাতা হিসেবে পাড়ি জমান। তার মায়ের নাম হল গুরশরান কর। পানেসর এর ইশার সিং পানেসার নামে একটি  ছোট ভাই এবং এবং চরণজিত কর পানেসার নামে একটি ছোট বোন রয়েছে। তাদের পরিবার লুটনে বসবাস করছেন।

সাফল্য

পুরস্কার
 এনবিসি ডেনিশ কম্পটন এ্যাওয়ার্ড- ২০০১
 উইসডন ক্রিকেটার অব দ্যা ইয়ার -  ২০০৭
 বিয়ার্ড অব দ্যা ইয়ার - ২০০৬
 এ্যাশেম মেম্বার ২০০৬-০৭, ২০০৯, ২০১০-১১
 এ্যাশেজ বিজয়ী ২০০৯, ২০১০-১১

টেস্ট ম্যাচের পারফরম্যান্স 
টেস্ট অভিষেক: বনাম ভারত, বিদর্ভ ক্রিকেট আসোসিয়েশান গ্রাউন্ড, ১ মার্চ ২০০৬

টেস্টে ৫ উইকেট লাভ

তথ্যসূত্র

বহিঃসংযোগ 

'Monty Panesar Official Website'
Cricket Online: Monty Panesar
Video interview with Express & Star
 The Sunday Times "The Big Interview: Monty Panesar" 
 The Daily Mirror "Panesar Exclusive"

১৯৮২-এ জন্ম
জীবিত ব্যক্তি
ইংরেজ ক্রিকেটার
ইংল্যান্ডের একদিনের আন্তর্জাতিক ক্রিকেটার
ইংল্যান্ডের টেস্ট ক্রিকেটার
ইংল্যান্ডের টুয়েন্টি২০ আন্তর্জাতিক ক্রিকেটার
২১ শতকের ইংরেজি ক্রিকেটার
নর্থামশায়ার ক্রিকেটারদের
উইজডেন বর্ষসেরা ক্রিকেটার
ইংরেজ শিখ
বেডফোর্ড আধুনিক স্কুলে শিক্ষিত লোকেরা
ভারতীয় বংশোদ্ভূত ইংরেজ ব্যক্তি
পাঞ্জাবি বংশদ্ভুত ইংরেজি মানুষ
সাসেক্সের ক্রিকেটার
ম্যারিলেবন ক্রিকেট ক্লাব ক্রিকেটার
নিউ সাউথ ওয়েলসের ক্রিকেটার
এসেক্সের ক্রিকেটার
২১শ শতাব্দীর ইংরেজ ক্রিকেটার
লায়ন্সের ক্রিকেটার
নর্দাম্পটনশায়ারের ক্রিকেটার
লাফবোরা বিশ্ববিদ্যালয়ের প্রাক্তন শিক্ষার্থী
মেরিলেবোন ক্রিকেট ক্লাবের ক্রিকেটার
বেডফোর্ডশায়ারের ক্রিকেটার
লাফবোরা বিশ্ববিদ্যালয়ের ক্রিকেটার
ব্রিটিশ এশীয় ক্রিকেটার
ব্রিটিশ ইউনিভার্সিটিজের ক্রিকেটার
ইংরেজ আত্মজীবনীকার
বেডফোর্ড মডার্ন স্কুলে শিক্ষিত ব্যক্তি
ভারতীয় বংশোদ্ভূত ক্রীড়াবিদ
পাঞ্জাবি বংশোদ্ভূত ইংরেজ ব্যক্তি
শেখ রাসেল

শেখ রাসেল (১৮ অক্টোবর ১৯৬৪ – ১৫ আগস্ট ১৯৭৫) বাংলাদেশের রাজনৈতিক নেতা শেখ মুজিবুর রহমানের সর্বকনিষ্ঠ পুত্র। ১৯৭৫ সালের সেনা অভ্যুত্থানে শেখ মুজিবকে হত্যার সময় সপরিবারে তাকেও হত্যা করা হয়।

প্রাথমিক জীবন 
শেখ রাসেল তৎকালীন পূর্ব পাকিস্তানের ঢাকা অঞ্চলের ধানমন্ডিতে ৩২ নম্বর বঙ্গবন্ধু ভবনে ১৮ অক্টোবর, ১৯৬৪ সালে জন্মগ্রহণ করেন। বঙ্গবন্ধু তাঁর প্রিয় লেখক খ্যাতিমান দার্শনিক ও নোবেল বিজয়ী ব্যক্তিত্ব বার্ট্রান্ড রাসেলের নামানুসারে পরিবারের নতুন সদস্যের নাম রাখেন ‘রাসেল’। এই নামকরণে মা বেগম ফজিলাতুন নেছা মুজিবও গুরুত্বপূর্ণ ভূমিকা রাখেন। শৈশব থেকেই দুরন্ত প্রাণবন্ত রাসেল ছিলেন পরিবারের সবার অতি আদরের। পাঁচ ভাই-বোনের মধ্যে রাসেল সর্বকনিষ্ঠ। ভাই-বোনের মধ্যে অন্যরা হলেন বাংলাদেশের সাবেক প্রধানমন্ত্রী শেখ হাসিনা, ১৯৭১ সালের স্বাধীনতা যুদ্ধে মুক্তিবাহিনীর অন্যতম সংগঠক শেখ কামাল, বাংলাদেশ সেনাবাহিনীর কর্মকর্তা শেখ জামাল এবং বাংলাদেশ আওয়ামী লীগের রাজনীতিবিদ শেখ রেহানা। শেখ রাসেল ইউনিভার্সিটি ল্যাবরেটরি স্কুল ও কলেজের চতুর্থ শ্রেণির ছাত্র ছিলেন।

হত্যাকাণ্ড

১৯৭৫ সালের ১৫ আগস্ট প্রত্যূষে একদল তরুণ সেনা কর্মকর্তা ট্যাঙ্ক দিয়ে শেখ মুজিবুর রহমানের ধানমণ্ডিস্থ ৩২ নম্বর বাসভবন ঘিরে ফেলে শেখ মুজিব, তার পরিবার এবং তার ব্যক্তিগত কর্মচারীদের সাথে শেখ রাসেলকেও হত্যা করা হয়। শেখ মুজিবের নির্দেশে রাসেলকে নিয়ে পালানোর সময় ব্যক্তিগত কর্মচারীসহ রাসেলকে অভ্যুত্থানকারীরা আটক করে। আতঙ্কিত হয়ে শিশু রাসেল কান্নাজড়িত কণ্ঠে বলেছিলেন, "আমি মায়ের কাছে যাব"। পরবর্তীতে মায়ের লাশ দেখার পর অশ্রুসিক্ত কণ্ঠে মিনতি করেছিলেন "আমাকে হাসু আপার (শেখ হাসিনা) কাছে পাঠিয়ে দাও"। ব্যক্তিগত কর্মচারী এএফএম মহিতুল ইসলামের ভাষ্যমতে,

নামকরণ

শেখ রাসেল ক্রীড়া চক্র 

শেখ রাসেলের স্মৃতিকে জাগরূক রাখার জন্য শেখ রাসেল ক্রীড়া চক্র প্রতিষ্ঠা করা হয়। এটি বাংলাদেশের বাংলাদেশ প্রিমিয়ার লিগ ফুটবল ক্লাব। ১৯৯৫ সালে পাইওনিয়ার ফুটবল লিগে খেলার মাধ্যমে যাত্রা শুরু করে ক্লাবটি।

শেখ রাসেল জাতীয় শিশু-কিশোর পরিষদ
শেখ হাসিনা ১৯৮৯ সালের ২০শে ফেব্রুয়ারিতে “শেখ রাসেল জাতীয় শিশু-কিশোর পরিষদ” এই সংগঠনটি প্রতিষ্ঠা করেন। এই সামাজিক, সাংস্কৃতিক ও ক্রীড়া সংগঠনের মাধ্যমে শিশু শেখ রাসেলের স্মৃতি, মুক্তিযুদ্ধের চেতনা ও বঙ্গবন্ধুর আদর্শ ধারণ করে এই দেশকে এগিয়ে নিয়ে যাওয়ার লক্ষ্যে এই সংগঠন প্রতিষ্ঠিত। সংগঠনটির উদ্বোধন করেন সায়মা ওয়াজেদ পুতুল।

শেখ রাসেল জাতীয় গ্যাস্ট্রোলিভার ইনস্টিটিউট ও হাসপাতাল

তার নামানুসারে শেখ রাসেল জাতীয় গ্যাস্ট্রোলিভার ইনস্টিটিউট ও হাসপাতাল এর নামকরণ করা হয়েছে। হাসপাতালটি ৩১ অক্টোবর ২০১৮ তে উদ্বোধন করেন প্রধানমন্ত্রী শেখ হাসিনা। আওয়ামী লীগ সরকার পতনের পর এই হাসপাতালের নামের পরিবর্তন করা হয়েছে।

তথ্যসূত্র

গ্রন্থসূত্র

বহিঃসংযোগ

১৯৬৪-এ জন্ম
১৯৭৫-এ মৃত্যু
শেখ পরিবার
রাষ্ট্রপ্রধানের সন্তান
বনানী কবরস্থানে সমাধিস্থ
ঢাকার ব্যক্তি
শেখ মুজিবুর রহমানের হত্যাকাণ্ড
বাংলাদেশে আগ্নেয়াস্ত্র দ্বারা মৃত্যু
আরব বংশোদ্ভূত বাংলাদেশী ব্যক্তি
বাংলাদেশের প্রধানমন্ত্রীর সন্তান
বাংলাদেশের রাষ্ট্রপতির সন্তান
ক্রিস ট্রেমলেট

ক্রিস্টোফার টিমোথি "ক্রিস" ট্রেমলেট (; জন্ম: ২ সেপ্টেম্বর, ১৯৮১) হলেন একজন ইংরেজ ক্রিকেটার যিনি বর্তমানে সারে কাউন্টি ক্রিকেট ক্লাব দলের হয়ে খেলছেন। তিনি হলেন  লম্বা ফাস্ট বোলার যিনি সবচেয়ে উপরিভাগে এক্সট্রা বাউন্স বল করতে পারেন। ট্রেমলেট ২০০০ সালে হ্যাম্পশায়ার কাউন্টি ক্রিকেট ক্লাবে খেলার মাধ্যমে তার কর্মজীবন শুরু করেন এবং ২০০৪ সালে তার কাউন্টি টুপি প্রদান করা হয়। তিনি ২০০৫ সালে একদিনের আন্তর্জাতিক ক্রিকেট প্রতিযোগীতায় আত্মপ্রকাশ করেন এবং দুই বছর পরে প্রথম টেস্ট ম্যাচ খেলেন। আঘাত পাওয়ার আগে পর্যন্ত ট্রেমলেট ২০০৭ সাল পর্যন্ত তিনটি টেস্ট ম্যাচ খেলেছেন।

খেলোয়াড়ী জীবন

ঘরোয়া কর্মজীবন 
ট্রেমলেট হার্সলে পার্ক সিসি-এ তার প্রাথমিক কর্মজীবন শুরু করেন। ট্রেমলেট ২০০০ সালে "নিউজিল্যান্ড এ" দলের বিরুদ্ধে প্রথম শ্রেণীর ক্রিকেটে তার প্রথম বল করে মার্ক রিচার্ডসনকে আউট করে প্রথম উইকেট লাভ করেন। তিনি ২০০০/০১ সালে অনূর্ধ্ব-১৯ খেলতে ভারতে চলে যান এবং পরের বছর ইসিবি একাডেমী কর্তৃক পরিচর্যা করা প্রথম ক্রিকেটার হিসেবে সুদৃষ্টি লাভ করেন।

ট্রেমলেট ২০০০ এবং ২০০১ উভয় বছরের জন্য এনবিসি ডেনিস কম্পটন অ্যাওয়ার্ড জিতে নেন। তার পিতামহ মরিস ১৯৪০-এর দশকে ইংল্যান্ডের হয়ে তিনবার এবং সমারসেট দলের হয়ে খেলেছিলেন।

টেস্ট ক্যারিয়ার 
ট্রেমলেটের ১৯ জুলাই ২০০৭ সালে ভারতের বিপক্ষে টেস্ট ক্রিকেটে অভিষেক হয়।

তথ্যসূত্র

আরও দেখুন 
 লুক রাইট
 জেমস ট্রেডওয়েল
 কেভিন পিটারসন
 ২০১৩-১৪ অ্যাশেজ সিরিজ
 ২০১৩-১৪ ইংল্যান্ড ক্রিকেট দলের অস্ট্রেলিয়া সফর

বহিঃসংযোগ 
 
 
 Interview by www.world-a-team.net with Chris Tremlett
 

১৯৮১-এ জন্ম
জীবিত ব্যক্তি
২১শ শতাব্দীর ইংরেজ ক্রিকেটার
২০১১ ক্রিকেট বিশ্বকাপের ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
ইংল্যান্ডের একদিনের আন্তর্জাতিক ক্রিকেটার
ইংল্যান্ডের টুয়েন্টি২০ আন্তর্জাতিক ক্রিকেটার
এনবিসি ডেনিস কম্পটন পুরস্কার বিজয়ী
হ্যাম্পশায়ারের ক্রিকেটার
হ্যাম্পশায়ার ক্রিকেট বোর্ডের ক্রিকেটার
সারের ক্রিকেটার
সাউদাম্পটনের ক্রীড়াবিদ
সিডনি সিক্সার্সের ক্রিকেটার
ফ্রাঙ্ক মার্শাল (দাবাড়ু)

ফ্রাঙ্ক জেমস মার্শাল (১০ আগস্ট, ১৮৭৭ – ৯ নভেম্বর, ১৯৪৪) ১৯০৯ সাল থেকে ১৯৩৬ সাল পর্যন্ত যুক্তরাষ্ট্র দাবা চ্যাম্পিয়ন ছিলেন। তিনি ছিলেন বিংশ শতকের শুরুর দিকের একজন অন্যতম শক্তিশালী খেলোয়াড়।

জীবনী

স্মরণীয় খেলা

বিখ্যাত চাল 23...Qg3 

স্তেফান লেভিস্কির সাথে মার্শাল এই বিখ্যাত চালটির মাধ্যমে তার মন্ত্রী ত্যাগ করেন।Levitsky–Marshall, Breslau 1912: 1.d4 e6 2.e4 d5 3.Nc3 c5 4.Nf3 Nc6 5.exd5 exd5 6.Be2 Nf6 7.0-0 Be7 8.Bg5 0-0 9.dxc5 Be6 10.Nd4 Bxc5 11.Nxe6 fxe6 12.Bg4 Qd6 13.Bh3 Rae8 14.Qd2 Bb4 15.Bxf6 Rxf6 16.Rad1 Qc5 17.Qe2 Bxc3 18.bxc3 Qxc3 19.Rxd5 Nd4 20.Qh5 Ref8 21.Re5 Rh6 22.Qg5 Rxh3 23.Rc5 Qg3 0–1 এই চালকে পৃথিবীর অসাধারণ চালগুলোর একটি বলে মনে করা হয়।

কালো ঘুঁটি নিয়ে কাপাব্লাঙ্কার সাথে জয় 

পৃথিবীতে খুব কম খেলোয়াড়ই কালো ঘুঁটি নিয়ে খেলে কাপাব্লাঙ্কাকে হারিয়েছেন।
কাপাব্লাঙ্কা বনাম মার্শাল, হাভানা ১৯১৩: 1.e4 e5 2.Nf3 Nf6 3.Nxe5 d6 4.Nf3 Nxe4 5.d4 d5 6.Bd3 Bg4 7.0-0 Nc6 8.c3 Be7 9.Nbd2 Nxd2 10.Bxd2 0-0 11.h3 Bh5 12.Re1 Qd7 13.Bb5 Bd6 14.Ne5 Bxe5 15.Qxh5 Bf6 16.Bf4 Rae8 17.Re3 Rxe3 18.fxe3 a6 19.Ba4 b5 20.Bc2 g6 21.Qf3 Bg7 22.Bb3 Ne7 23.e4 dxe4 24.Qxe4 c6 25.Re1 Nd5 26.Bxd5 cxd5 27.Qe7 Qc8 28.Bd6 h6 29.Rf1 f6 30.Re1 Rd8 31.Bc5 Kh7 32.Qf7 Qf5 33.Be7 Qd7 34.Kf1 Rf8 35.Qe6 Qxe6 36.Rxe6 Re8 37.Re2 Kg8 38.b3 Kf7 39.Bc5 Rxe2 40.Kxe2 f5 41.Kd3 Ke6 42.c4 bxc4+ 43.bxc4 g5 44.g4 f4 45.Bb4 Bf6 46.Bf8 dxc4+ 47.Kxc4 f3 48.d5+ Ke5 49.Kd3 Kf4 50.Bd6+ Be5 51.Bc5 Kg3 52.Ke4 Bf4 53.d6 f2 0–1

উদ্ধৃতি 
 "একটা সহজ খেলা জেতা দাবায় সবচেয়ে কঠিন কাজ।"

বই 
ফ্রাঙ্ক মার্শাল, দাবায় আমার পঞ্চাশ বছর, ১৯৪২,  (২০০২ হার্ডিঞ্জ সিম্পল এডিশন), এছাড়াও ফ্রাঙ্ক মার্শালের সেরা খেলা,  (১৯৬০ ডোভার পাবলিকেশন) হিসেবে প্রকাশিত।
Andy Soltis, ফ্রাঙ্ক মার্শাল, যুক্তরাষ্ট্রের দাবা চ্যাম্পিয়ন: ২২০টি খেলা সংবলিত একটি জীবনী, ১৯৯৪, .

টীকা

বহিঃসংযোগ 

 
 Kmoch, Hans (2004). Grandmasters I have Known: Frank James Marshall. Chesscafe.com

১৮৭৭-এ জন্ম
১৯৪৪-এ মৃত্যু
মার্কিন দাবাড়ু
দাবাতাত্ত্বিক
দাবা অলিম্পিয়াডে অংশগ্রহণকারী খেলোয়াড়
মার্কিন অ-কল্পকাহিনী লেখক
নিউ ইয়র্ক শহরের লেখক
রিন-ছেন-'ওদ-জের

রিন-ছেন-'ওদ-জের () (১৪৫৩-১৫৪০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চতুর্দশ দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী

রিন-ছেন-'ওদ-জের ১৪৫৩ খ্রিষ্টাব্দে মধ্য তিব্বতের দ্বুস অঞ্চলের ঝিং-ব্জাং নামক স্থানে জন্মগ্রহণ করেন। কম বয়সে তিনি দ্রেপুং বৌদ্ধবিহারে শিক্ষার্থী হিসেবে শপথ নেন। তিনি ত্শুল-খ্রিম্স-ব্জাং-পো () নামক তন্ত্রসাধক এবং দশম দ্গা'-ল্দান-খ্রি-পা য়ে-শেস-ব্জাং-পোর নিকট শিক্ষা গ্রহণ করেন। তিনি দ্রুং-গ্ঝিম্স-ছেন-পা () নামক বৌদ্ধ ভিক্ষুর নিকট ভিক্ষুর শপথ গ্রহণ করেন। ১৫০৮ খ্রিষ্টাব্দে তিনি ব্স্তান-র্ত্সিস-গ্সাল-বা'ই-স্গ্রোন-মে () নামক পূর্বতন বৌদ্ধ পন্ডিতদের কালপঞ্জী বিষয়ক একটি গ্রন্থ রচনা করেন। ১৫২২ খ্রিষ্টাব্দে দ্গা'-ল্দান বৌদ্ধবিহারের চতুর্দশ দ্গা'-ল্দান-খ্রি-পা হিসেবে তিনি মনোনীত হন। এই সময় তিনি ঐ বৌদ্ধবিহারের অমিতাভ বুদ্ধের একটি স্বর্ণমূর্তি নির্মাণ করেন।

তথ্যসূত্র 

১৪৫৩-এ জন্ম
১৫৪০-এ মৃত্যু
গানদেন ত্রিপা
পান-ছেন-ব্সোদ-নাম্স-গ্রাগ্স-পা

পান-ছেন-ব্সোদ-নাম্স-গ্রাগ্স-পা () (১৪৭৮-১৫৫৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঞ্চদশ দ্গা'-ল্দান-খ্রি-পা বা প্রধান ছিলেন।

প্রথম জীবন ও শিক্ষা
পান-ছেন-ব্সোদ-নাম্স-গ্রাগ্স-পা ১৪৭৮ খ্রিষ্টাব্দে তিব্বতের ল্হো-খা অঞ্চলে জন্মগ্রহণ করেন। তিনি লাস-ছেন-পো-ব্সোদ-নাম্স-ব্ক্রা-শিস () নামক বৌদ্ধভিক্ষুর নিকট শিক্ষার্থীর শপথ গ্রহণ করেন। তিনি ল্হো-খা অঞ্চলের র্ত্সে-থাং বৌদ্ধবিহারে ধর্মশিক্ষা গ্রহণ করেন। এছাড়া তিনি গ্যা-ব্জাং অঞ্চলে ছোস-র্জে-দ্বাগ্স-পো-রাব-'ব্যাম্স-পা
() নামক বৌদ্দভিক্ষুর নিকট শিক্ষালাভ করেন। ষোল বছর বয়সে সেরা বৌদ্ধবিহারে দোন-য়োদ-দ্পাল-ল্দান (), গ্ন্যাল-স্তোন-দ্পাল-'ব্যোর-ল্হুন-গ্রুব () ও থোন-পা-ম্খাস-ব্ত্সুন-য়োন-তান-র্গ্যা-ম্ত্শো ) নামক বৌদ্ধভিক্ষুর নিকট অভিসময়ালঙ্কার, মধ্যমক, অভিধর্মকোশ, প্রমাণবর্ত্তিকা ও বিনয় সবন্ধে শিক্ষালাভ করেন।কুড়ি বছর বয়সে তিনি 'ওদ-না-ব্লা-মা-সাংস-র্গ্যাস-ব্জাং-পো () নামক ভিক্ষুর নিকট ভিক্ষুর শপথ গ্রহণ করেন। সাতাশ বছর বয়সে তিনি গ্যুতো মহাবিদ্যালয়ে ভর্তি হয়ে তিন বছর ধরে স্লোব-দ্পোন-ছোস-ল্দান-ব্লো-গ্রোস () নামক তন্ত্রসাধকের নিকট তন্ত্রশিক্ষা করেন।

পরবর্তী জীবন
চৌত্রিশ বছর বয়সে পান-ছেন-ব্সোদ-নাম্স-গ্রাগ্স-পা গ্যুতো মহাবিদ্যালয়ে অধ্যাপনার কাজে যোগ দেন এবং সাতচল্লিশ বছর বয়সে অবসর নেন। পরের বছর দ্গে-'দুন-র্গ্যা-ম্ত্শো তাকে দ্রেপুং বৌদ্ধবিহারের প্রধান হিসাবে নির্বাচন করেন। ১৫২৯ খ্রিষ্টাব্দে দ্গা'-ল্দান বৌদ্ধবিহারের পঞ্চদশ দ্গা'-ল্দান-খ্রি-পা হিসেবে তিনি মনোনীত হন এবং পরবর্তী সাত বছর ধরে তিনি ঐ পদে থাকেন। ছেষট্টি বছর বয়সে তিনি দ্রেপুং বিহার বিশ্ববিদ্যালয়ের প্রধান হিসেবে নিযুক্ত হন ও পরবর্তী চার বছর ঐ পদে থাকেন। এই সময় তিনি ব্সোদ-নাম্স-র্গ্যা-ম্ত্শোকে শিক্ষার্থীর শপথ দান করেন, যিনি পরবর্তীকালে তৃতীয় দলাই লামা হিসেবে পরিচিত হন। উনসত্তর হতে সাতাত্তর বছর বয়স পর্যন্ত পান-ছেন-ব্সোদ-নাম্স-গ্রাগ্স-পা সেরা বৌদ্ধবিহারের প্রধানের পদ অলঙ্কৃত করেন।

রচনা
পান-ছেন-ব্সোদ-নাম্স-গ্রাগ্স-পা গুহ্যসমাজতন্ত্র, প্রজ্ঞাপারমিতা, মধ্যমক, বিনয়, প্রমাণ ও অভিধর্মকোশের ওপর গ্রন্থ রচনা করেন। তার সমগ্র রচনা ছয়টি খণ্ডে সঙ্কলিত হয় এবং তিব্বত ও মঙ্গোলিয়ার প্রধান বৌদ্ধ বিদ্যালয়গুলিতে পাঠ্যপুস্তক হিসেবে পড়ানো হয়ে থাকে।{{#tag:ref|a great master, writer, abbot of all monastic
universities in turn, vajrayana adept, whose textbooks are still today used at Drepung" and "the teacher of two Dalai Lamas."|group=n}}A Brief History of Ganden Monastery by Alexander Berzin, 2003-09, retrieved 2010-08-16.

 পাদটীকা 

 তথ্যসূত্র 

আরো পড়ুন
Bsod-nams-grags-pa, Martin J. Boord, and L. N. Tsonawa. 1996. Overview of Buddhist tantra: general presentation of the classes of tantra, captivating the minds of the fortunate ones (Rgyud sde spyi'i rnam par bzhags pa skal bzang gi yid 'phrog ces bye ba bzhugs so''). Dharamsala: Library of Tibetan Works and Archives.
Music Delighting the Ocean of Protectors (1967) by Trijang Lobsang Yeshe Tenzin Gyatso. pp. 38–43.
Tales of Intrigue from Tibet's Holy City: The Historical Underpinnings of a Modern Buddhist Crisis thesis by Lindsay G. McCune, p. 51, The Florida State University College of Arts and Sciences, retrieved 2010-08-23.

১৪৭৮-এ জন্ম
১৫৫৪-এ মৃত্যু
গানদেন ত্রিপা
আটলান্টিক পাফিন

আটলান্টিক পাফিন (), যা পাফিন নামেও পরিচিত হল সামুদ্রিক পাখি প্রজাতির অন্তর্ভুক্ত এবং যা অক পরিবারের অন্তর্ভুক্ত। আটলান্টিক মহাসাগরে আরো দুই ধরনের পাফিনের দেখা মেলে। এদের একটা হল টাফড পাফিন এবন আরেকটি হল হর্নড পাফিন, প্রধানত এদের দেখা মেলে উত্তরপূর্বের প্রশান্ত মহাসাগরে। এরা প্রধানত বড় হয় আইসল্যান্ড, নরওয়ে, গ্রিনল্যান্ড, নিউফাউন্ডল্যান্ড এবং আরো অনেক উত্তর আটলান্টিক দ্বীপপুঞ্জে। এরা বৃহৎ সংখ্যায় এখানে থাকে এবং এদের বিস্তৃতি বহুদুর পর্যন্ত। এটিকে বিপন্ন প্রজাতি বলে সাধারণত ধরা হয় না কিন্তু এরা কিছু সংখ্যায় হ্রাস পেয়েছে বলে অনুমান করা হয়। এই প্রজাতিতে সাধারনত অক প্রজাতির মতন কিছু ন্যায়পরায়ণ ভঙ্গি আছে। সমুদ্রে তারা সমুদ্রপ্রষ্ঠে সাঁতার কাটে এবন ছোটো ছোটো মাছ তারা খাদ্য হিসেবে গ্রহণ করে। মাছ ধরবার জন্য তারা সমুদ্রের জলে ডাইভ মারে তাদের পাখনার সাহায্যে এবং তাদের পরিচালন সাধ্যতার জন্য তারা তাদের পাখনা ব্যবহার করে থাকে।

তথ্যসূত্র 

পাফিন
কানাডার পাখি
মার্কিন যুুক্তরাষ্ট্রের পাখি
ইউরোপের পাখি
আইসল্যান্ডের পাখি
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
টাফটেড পাফেন

টাফটেড পাফেন অথবা ঝুঁটিত্তয়ালা পাফিন হল অপেক্ষাকৃত মাঝারি আকারের সামুদ্রিক পাখি; যা অক পরিবারের অন্তর্ভুক্ত এবং এদের বসবাস উত্তর প্রশান্ত মহাসাগরে।, এর বৈজ্ঞানিক নাম Fratercula cirrhata (ফ্রাতেরকুলা চির্‌ড়াতা)।

এটা হল পাফিন প্রজাতির মধ্যে অন্যতম একটি প্রজাতি যা ফ্রাতেরকুলা (Fratercula) গণের অন্তর্ভুক্ত এবং এদের অতি সহজেই চেনা যায় তাদের মাথার কাছে হলুদ নুরদাড়ি ও মোটা শক্ত ঠোঁট দেখে।

বর্ণনা

প্রজনন

চিত্রশালা

তথ্যসূত্র

পাফিন
কানাডার পাখি
১৭৬৯-এ বর্ণিত পাখি
পিটার সিমোন পালাস কর্তৃক নামকরণকৃত ট্যাক্সা
হর্নড পাফিন

হর্নড পাফিন হল একটি অক প্রজাতির সামুদ্রিক পাখি, এরা অনেকটা আটলান্টিক পাফিনের মতন দেখতে। এই পাফিনের বিল হয় নিচের দিকে হলুদ রঙের এবং ওপরের দিকে লাল রঙের। সমুদ্রে তারা সমুদ্রপ্রষ্ঠে সাঁতার কাটে এবন ছোটো ছোটো মাছ তারা খাদ্য হিসেবে গ্রহণ করে। মাছ ধরবার জন্য তারা সমুদ্রের জলে ডাইভ মারে তাদের পাখনার সাহায্যে এবং তাদের পরিচালন সাধ্যতার জন্য তারা তাদের পাখনা ব্যবহার করে থাকে। এরা অন্যান্য পাফিন্দের সাথেই বাসা করে থাকে পাখি রাজ্যে।

তথ্যসূত্র 

 "National Geographic"  Field Guide to the Birds of North America 
  Seabirds, an Identification Guide by Peter Harrison, (1983) 
 Handbook of the Birds of the World Vol 3,  Josep del Hoyo editor, 
 "National Audubon Society" The Sibley Guide to Birds, by David Allen Sibley,

বহিঃসংযোগ 
 NatureWorks - The Horned Puffin
 Puffinpalooza.com 

Alcidae
পাফিন, হর্নড
পাফিন
১৮২১-এ বর্ণিত পাখি
বাদামি গগণবেড়

বাদামি গগণবেড় বা বাদামি পেলিক্যান পেলিক্যানিডি গোত্রের অন্তর্গত এক প্রজাতির বড় আকারের পাখি। এদের মূল আবাস উত্তর ও দক্ষিণ আমেরিকা মহাদেশ জুড়ে। এরা দক্ষিণ ও পশ্চিম যুক্তরাষ্ট্রের উপকূলীয় অঞ্চলের বহুল পরিচিত এক পাখি। প্রজনন মৌসুমমে প্রশান্ত মহাসাগরের পূর্ব উপকূলের ক্যালিফোর্নিয়া থেকে চিলি এবং আটলান্টিক মহাসাগরের দক্ষিণ ক্যারোলিনা থেকে ওয়েস্ট ইন্ডিজ হয়ে ভেনিজুয়েলা পর্যন্ত এদের দেখা মেলে। এছাড়া অপ্রজননকালীন সময়ে কানাডা থেকে তিয়েররা দেল ফুয়েগো পর্যন্ত এদের দেখা যায়। পশ্চিম গোলার্ধে যে তিন প্রজাতির গগণবেড় দেখা যায়, তার মধ্যে এই প্রজাতিটি একটি। সকল গগণবেড়ের মধ্যে যে দু'টি প্রজাতি পানিতে ডাইভ দিয়ে খাবার সংগ্রহ করে, বাদামি গগণবেড় তার একটি।

চিত্রশালা

তথ্যসূত্র

বহিঃসংযোগ

 List of birds protected by the Migratory Bird Treaty Act 
 
 
 Field Guide Page on Flickr
 California Brown Pelican Recovery Act
 Brown Pelican Species Profile from the US Fish & Wildlife Service  

পেলিক্যানাস
দক্ষিণ আমেরিকার পাখি
উত্তর আমেরিকার পাখি
ত্রিনিদাদ ও টোবাগোর পাখি
পুয়ের্তো রিকোর পাখি
অ্যান্টিগুয়া ও বার্বুডার পাখি‎
আরুবার পাখি
বাহামার পাখি
বার্বাডোসের পাখি
বেলিজের পাখি
বারমুডার পাখি
ব্রাজিলের পাখি
কানাডার পাখি
কলম্বিয়ার পাখি
ইকুয়েডরের পাখি
ভেনিজুয়েলার পাখি
মেক্সিকোর পাখি
ডোমিনিকান প্রজাতন্ত্রের পাখি
১৭৬৬-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
ছোস-স্ক্যোং-র্গ্যা-ম্ত্শো

ছোস-স্ক্যোং-র্গ্যা-ম্ত্শো () (১৪৭৩-১৫৩৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ষোড়শ দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী
ছোস-স্ক্যোং-র্গ্যা-ম্ত্শো তিব্বতের দ্বু-স্তোদ-র্গ্যা-রা-ম্গুর () নামক স্থানে ১৪৭৩ খ্রিষ্টাব্দে জন্মগ্রহণ করেন। কম বয়সে তিনি ব্রাগ-দ্বার নামক স্থানে সূত্র ও তন্ত্র সম্বন্ধে শিক্ষালাভ করেন। পরবর্তীকালে লাসা শহরের তন্ত্র মহাবিদ্যালয়ে র্গ্যুদ-ছেন-শেস-রাব-ব্জাং-পো নামক তন্ত্রসাধকের নিকট তিনি উচ্চমার্গের তন্ত্র শিক্ষা করেন। শিক্ষালাভের শেষে তিনি ঐ প্রতিষ্ঠানে ও দ্গা'-ল্দান বৌদ্ধবিহারের ব্যাং-র্ত্সে  () মহাবিদ্যালয়ে অধ্যাপনা করেন। ১৫৩৫ খ্রিষ্টাব্দে তিনি দ্গা'-ল্দান বৌদ্ধবিহারের ষোড়শ দ্গা'-ল্দান-খ্রি-পা হিসেবে মনোনীত হন এবং পাঁচ বছর ঐ পদে থাকেন।

তথ্যসূত্র 

১৪৭৩-এ জন্ম
১৫৩৯-এ মৃত্যু
গানদেন ত্রিপা
র্দো-র্জে-ব্জাং-পো

র্দো-র্জে-ব্জাং-পো () (১৪৯১-১৫৫৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সপ্তদশ দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী

র্দো-র্জে-ব্জাং-পো ১৪৯১ খ্রিষ্টাব্দে তিব্বতের খাম্স অঞ্চলের মি-ন্যাগ নামক স্থানে জন্মগ্রহণ করেন। যৌবনে তিনি মধ্য তিব্বত যাত্রা করে সেরা বিহারে তন্ত্র, সূত্র, কাব্য ও ব্যাকরণ সম্বন্ধে শিক্ষালাভ করেন। পরবর্তীকালে তিনি সেরা বৌদ্ধবিহার বিশ্ববিদ্যালয়ের সেরা স্মাদ মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে অধ্যাপনা করেন। ১৫৩৯ খ্রিষ্টাব্দে তিনি দ্গা'-ল্দান বৌদ্ধবিহারের সপ্তদশ দ্গা'-ল্দান-খ্রি-পা হিসেবে মনোনীত হন এবং আট বছর ঐ পদে থাকেন। ১৫৪৬ খ্রিষ্টাব্দে তিনি স্ন্যে-থাং নামক স্থানে ব্দে-বা-চান বৌদ্ধবিহারে বসবাস শুরু করেন। ১৫৫৪ খ্রিষ্টাব্দে থে-বো এবং ল্দান-মা নামক দুইটি স্থানের অধিবাসীদের মধ্যে বিবাদের মধ্যস্থতার সময় তার মস্তকে প্রস্তরখন্ডের আঘাতে তিনি মৃত্যুবরণ করেন।

তথ্যসূত্র 

১৪৯১-এ জন্ম
১৫৫৪-এ মৃত্যু
গানদেন ত্রিপা
রিমি সেন

রিমি সেন (জন্ম শুভামিত্রা সেন; ২১ সেপ্টেম্বর ১৯৮১) হলেন একজন ভারতীয় জনপ্রিয় চলচ্চিত্র অভিনেত্রী। মূলত তিনি বলিউডের চলচ্চিত্রে অভিনয় করে থাকেন। তিনি ২০০২ সালের তেলুগু চলচ্চিত্র নি থডু কাভালী-তে অভিনয়ের মাধ্যমে আত্মপ্রকাশ করলেও নায়িকা হিসেবে ২০০৩ সালের জনপ্রিয় ব্যবসাসফল চলচ্চিত্র হাঙ্গামাতে অভিনয় করেন। এছাড়াও রিমি বলিউডের জনপ্রিয় চলচ্চিত্র ধুম সিরিজ এর প্রথম ২টি চলচ্চিত্রে অভিনয় করেন।

জীবনী

সেন শুভমিত্র সেন পশ্চিমবঙ্গের কলকাতায় জন্মগ্রহণ করেন। ১৯৯৮ সালে তিনি বিদ্যা ভারতী বালিকা উচ্চ বিদ্যালয় থেকে তার স্কুল জীবন শেষ করেন। এছাড়াও তিনি কলকাতা বিশ্ববিদ্যালয় থেকে ব্যবসায় শিক্ষা বিভাগ থেকে স্নাতকোত্তর ডিগ্রি সম্পন্ন করেন।

আপাতবাস্তব টিভি অনুষ্ঠান

চলচ্চিত্রের তালিকা

তথ্যসূত্র

বহিঃসংযোগ 

 

১৯৮১-এ জন্ম
জীবিত ব্যক্তি
বাংলা চলচ্চিত্র অভিনেত্রী
হিন্দি চলচ্চিত্র অভিনেত্রী
তেলুগু চলচ্চিত্র অভিনেত্রী
ভারতীয় চলচ্চিত্র অভিনেত্রী
কলকাতার ব্যক্তি
২১শ শতাব্দীর ভারতীয় অভিনেত্রী
বিগ বসের (হিন্দি টিভি ধারাবাহিক) প্রতিযোগী
কলকাতার অভিনেত্রী
মুম্বইয়ের অভিনেত্রী
ভারতের রাজ্য পাখির তালিকা

এটি ভারতের বিভিন্ন রাজ্যের পাখির তালিকা:

তথ্যসূত্র

বহিঃসংযোগ 
 List of symbols

রাজ্যের পাখি
ভারতের বিভিন্ন রাজ্যের পাখি
ভারতের পাখি
ভারতের রাজ্য ও কেন্দ্রশাসিত অঞ্চল সম্পর্কিত তালিকা
ভারতের রাজ্য প্রাণির তালিকা

এটি ভারতের বিভিন্ন রাজ্যের প্রাণীর তালিকা 

ভারতে এই প্রাণীগুলো বিপন্ন আর কিছু প্রানীদের নিয়ে কাজ চলছে।

তথ্যছক

বহিঃসংযোগ 
 Indian State animals

State Animals

ভারতের রাজ্য ও কেন্দ্রশাসিত অঞ্চল সম্পর্কিত তালিকা